[{"text_idx": "#000005", "text": "Boxeo jaialdia izango dugu ostiral honetan Beti Alai pilotalekuan. 22:30ean hasiko dira norgehiagokak eta besteak beste honako protagonistak izango ditugu: In\u0303aki Arrue ordiziarra, Xegone beasaindarra eta Anouar El Ochchi profesional."}, {"text_idx": "#000006", "text": "In\u0303aki Arrue: \"oraintxe ez nago urduri ostiralerako, gogotsu nago, dakidana egiten saiatuko naiz, eta ziur gau polita izango dela\".Sarrerak Amonanen salgai daude eta frontoian bertan ostiralean erosi ahalko dira."}, {"text_idx": "#000007", "text": "\u00b0Egunean bertan 19:00etatik 20:15ak arte boxeo erakusketa egingo da Beti Alai pilotalekuan Ordiziako Punch Boxing Taldearen eskutik, eta doakoa izango da"}, {"text_idx": "#000008", "text": "XVI. esku pilota txapelketa herrikoiko finala, bihar"}, {"text_idx": "#000009", "text": "Ordiziako XVI. esku pilota txapelketa herrikoiko finala jokatuko da bihar, 18:30etatik aurrera, Beti alai pilotaleku kanpoan."}, {"text_idx": "#000011", "text": "Larunbat honetan ospatuko da Emakumeen Ordiziako Klasikaren bigarren edizioa. \u201cIaz, lehenengo edizioa oso arrakastatsua izan zen, eta emakumeok kirolean dugun ikusgarritasuna handitzeko lanean jarraituko dugu\u201d, zehaztu du Maitane Alvarez, Ordiziako alkateordeak."}, {"text_idx": "#000012", "text": "Aurten, lau izango dira kategoriak: sub23, elite, kadete eta junior."}, {"text_idx": "#000013", "text": "Ibilbideari dagokionez, Sub eta Elite kategoriako txirrindulariak 09:00etan aterako dira, eta gutxi gorabehera 10:37etan helmugara iristea espero da. Egingo duten ibilbidea honakoa izango da: Ordizia- Alegi-Ordizia-Alegi-Amezketa-Abaltzisketa- Larraitz- Zaldibia-Ordizia. Guztira, 63.1 kilometro osatuko dituzte helmugara iritsi baino lehen."}, {"text_idx": "#000014", "text": "Kadete eta juniorrak, berriz, 11:15ean izango dute irteera. Helmuga 12:38erako aurreikusten da. Kasu honetan, txirrindulariek 51 kilometroko ibilbidea egingo dute, Ordizia- Alegi-Ordizia-Alegi-Altzo-Alegi-Ordizia."}, {"text_idx": "#000015", "text": "Guztira, oraingoz, 102 emakumek eman dute izena."}, {"text_idx": "#000023", "text": "100 metro hesiak emakumezkoak: Errekorra"}]